text: Sønderjyske taber millioner på 5-0 nederlag
  04 oktober 2015 kl. 13.46
  Det var ikke kun sportsligt, at Sønderjyskes 5-0-nedtur mod AaB rammer hårdt. Det rammer også klubbens pengepung, da der bliver uddelt TV-penge efter weekendens runde.
  Av.
  Det så ikke godt ud på grønsværen i Aalborg, da Sønderjyskes 11 udvalgte fik tæv af AaBs anerledes oplagte boldspillere. Sønderjyske er ellers startet godt i den nye sæson, hvor de var at finde på Superligaens andenplads efter de første ti kampe.
  Søndag kom de dog ned på jorden igen, da de efter blot 16 minutter allerede var bagud med 2-0. I løbet af kampen fik AaB udbygget føringen, og 5-0 endte kampen derfor på Nordjyske Arena. Dermed falder Sønderjyske to pladser i tabellen, med mindre FC København dummer sig gevaldigt i Parken mod Viborg.
  Av, siger Sønderjyskes pengepung også efter kampen.
  Efter 11. runde i Superligaen får klubberne nemlig penge efter, hvor godt de er placeret. Hvis Sønderjyske havde bevaret andenpladsen, så vil det ifølge TV2 betyde, at Sønderjyske kan stoppe omkring 4,3 mio. kr. i pungen. Fjerdepladsen giver derimod kun 2,5 millioner kroner, og dermed mister klubben omkring 1,8 millioner kroner på det ærgerlige 5-0 nederlag søndag.
  Det er vidst det, man på godt jysk kalder en træls søndag.
  